དེ་ནས་སྔོན་མ་ཡག་པོ་བྱུང་ཡོད།ད་ལྟ་མི་འདུག་ཟེར་བ་དེར་དཔྱད་དགོས་པ་རེད།སྔོན་མ་ཐོན་པའི་མི་དེ་ཚོ།དང་པོ་ས་རཱའི་ནང་ལ་མ་ཡོང་གོང་ནས་ཤེས་ཚད་ཡག་པོ་འདུག་མི་འདུགདེ་བལྟ་དགོས་རེད།དཔེར་ཆ་བཞག་ན་ང་རང་།ཆིག་སྟོང་དགུ་བརྒྱ་དགུ་བཅུ་གོ་ལྔ་ལོར་མཚན་ཉིད་སློབ་གྲྭ་ཐོན་ནས་ལོ་བཅུ་དྲུག་བཅུ་བདུན་འགྲོ་གི་ཡོད་རེེད།ལོ་བཅུ་དྲུག་བཅུ་བདུན་དེའི་རིང་ལ་སློབ་གྲྭའི་ནང་དུ་སྦྱངས་པ་ལས་ལྷག་པ་ལས་ཀའི་ནང་ནས་ཤེས་བསྡད་ཡོད་རེད།དེ་ནང་བཞིན་སློབ་ཟུར་དེ་ཚོ་དེ་འདྲ་རེད།དེ་ཡིན་དུས་ལས་ཀའི་ནང་ནས་ཤེས་བསྡད་པ་དེ་ཚོ་སྣོན་པ་བརྒྱབས་ཡོང་དུས་སློབ་གྲྭ་ཐོན་པའི་སྐབས་ནས་དེ་འདྲ་ཡོད་རེད་ཅེས་ང་ཚོ་བོད་པས་དེ་འདྲ་ལབ་ཀྱི་ཡོད་རེད།དཔེར་ན་དྲུག་ཅུ་བདུན་ཅུ་ནང་གི་དྲུང་ཆེ་དེ་ཚོ་ཡག་པོ་ག་འདྲ་འདུགདེང་སང་པུ་གུ་ཚོས་གཏོང་ཡིག་བྲིས་ཐུབ་ཀྱི་མི་འདུག་ཅེས་ལབ་ཀྱི་ཡོད་པ་རེད།དྲུང་ཆེ་དེ་ཚོ་དང་པོ་ཐོན་ཡོང་དུས་འདྲ་པོ་འདྲ་པོ་ཡོད་རེད།ལོ་ཉི་ཤུ་སུམ་ཅུ་ལས་ཁུངས་ནང་བསྡད་ནས་ཉམས་མྱོང་བསགས་ཡོང་དུས་དེ་འདྲ་ཤེས་ཀྱི་རེད།བྱས་ཙང་དེ་འདྲའི་གནས་ཚུལ་དེ་ཚོ་ཤེས་པར་བྱེད་རྒྱུ་དེ་གལ་ཆེན་པོ་རེད།